Kanggye
<s>Kanggye čita se Kange (korejski: 강계시) je grad od 251,971 stanovnika na sjeverozapadu Demokratske Narodne Republike Koreje, blizu kineske granice.</s>

<s>On je administrativni centar Provincije Chagang, grad vojne i tekstilne industrije.</s>

<s>Geografske karakteristike</s>

<s>Kanggye leži u planinskoj unutrašnjosti u kotlini rijeke Changja, udaljen 300 km sjeverno od glavnog grada Pyongyanga.</s>

<s>Okolica grada je bogata šumama i rudačama pa je pored drvne industrije razvijeno i rudarstvo iskapa se bakar, cink, nikal i ugalj.</s><s>Dobro je snabdjeven Električnom energijom iz obližnjih hidroelektrana.</s>

<s>Administrativno je podjeljen na 36 dongova (kvartova), tako da 100 % njegovih stanovnika živi u urbanim dijelovima, jer nema nijedno selo što je rjetkost među sjevernokorejskim gradovima.</s>

<s>Kanggye ima vlažnu kontinentalnu klimu sa prosječnih 7.5 °C.</s>

<s>Historija</s>

<s>Kanggye je staro naselje, koje je zbog strateškog položaja dobilo 1413. status Tohobu, kao mjesto velikog vojničkog značaja, pa je već 1436. bio opasan bedemima.</s><s>U vrijeme Japanske okupacije Koreje bio je centar otpora koji je vodio Kim Hyong-jik (otac Kim Il-sunga).</s><s>Željeznica iz Pyongyanga stigla je do grada 1939. tako da je postao i važno 
transportno čvorište linija za Sunchon i Manpo.</s>

<s>Nakon oslobođenja zemlje nova korejska vlast počela je graditi tvornice nastojeći iz strateških razloga stvoriti jedan snažan centar u planinskoj unutrašnjosti, za razliku od dotadašnje japanske uprave koja je preferirala gradove uz more.</s><s>Prvo je sagrađena hidroelektrana na Changji pa se Kanggye počeo ubrzano urbanizirati, tako da  je već 1949. dobio status grada i postao glavni grad Provincije Chagang koja je tad osnovana.</s>

<s>Za Korejskog rata tokom zime 1950. / 1951. bio je privremeni glavni grad kad se vlada Kim Il-sunga povukla iz Pyongyanga.</s><s>U to vrijeme su američki Bombarderi B-29 bacile na grad 12 000 teških bombi zvanih Tarzan.</s>

<s>Nakon rata grad je obnovljen, danas je snažni industrijski i vojnički centar sa podzemnim skladištima i tvornicama za rakete.</s>

<s>Privreda, obrazovanje i kultura</s>

<s>Prva tvornica podignuta 1946. bila je Tvornica olovaka, nakon nje niknule su brojne druge među njima Tvornica traktora 1956., za koju se predpostavlja da zapravo proizvodi oružje.</s><s>Zatim su nikle i brojne druge tvornice (preciznih mašina,  prehrambenih proizvoda, tekstila ...).</s><s>Kanggye je u Koreji poznat po vinariji koja proizvodi liker Inphung.</s>

<s>Kanggye je i univerzitetski grad i kulturni centar sa svojim teatrom, muzejima i bibliotekama.</s>

<s>Izvori</s>

<s>Vanjske veze</s>

<s>Kanggye 
Gradovi u Sjevernoj Koreji</s>

